CELEX: 62008TN0008
Language: fi
Date: 2008-01-02 00:00:00
Title: Asia T-8/08: Kanne 2.1.2008 — Piccoli v. SMHV (Simpukan esitys)

8.3.2008   
            
            
               FI
            
            
               Euroopan unionin virallinen lehti
            
            
               C 64/57
            
         Kanne 2.1.2008 — Piccoli v. SMHV (Simpukan esitys)
   (Asia T-8/08)
   (2008/C 64/91)
   Oikeudenkäyntikieli: italia
   Asianosaiset
   
      Kantaja: G.M. Piccoli Srl (Alzano Lombardo, Italia) (edustajat: asianajaja S. Giudici)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   Vaatimukset
   
               —
            
            
               On kumottava ja muutettava ensimmäisen valituslautakunnan 28.9.2007 tekemä päätös, joka on annettu tiedoksi 23.10.2007 ja jolla hyväksyttiin kolmiulotteisen yhteisön tavaramerkin N:o 4522892 rekisteröinti. Tavaramerkki muodostuu tyylitellystä simpukan (kampasimpukka) muodosta ja on ”briossin, kermalla täytetyn briossin, marmeladin, suklaan ja hunajan” tunnuksena.
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Haettu yhteisön tavaramerkki: kolmiulotteinen tavaramerkki, joka esittää simpukkaa neljästä eri suunnasta katsottuna (rekisteröintihakemus N:o 45222892 luokkaan 30 kuuluvia tavaroita varten)
   
      Tutkijan päätös: Rekisteröintihakemuksen, joka on tehty viljavalmisteita, leivonnaisia, makeisia ja jäätelöitä varten, hylkääminen.
   
      Valituslautakunnan ratkaisu: Valituksen hylkääminen.
   
      Kanneperusteet: Yhteisön tavaramerkistä annetun asetuksen (EY) N:o 40/94 4 artiklaa ja 7 artiklan 1 kohdan e alakohtaa on rikottu, minkä lisäksi joitakin jäsenvaltioiden tavaramerkkilainsäädännön lähentämisestä annetun direktiivin N:o 89/104/ETY joitakin artikloja on tulkittu virheellisesti. Tältä osin todetaan, että sekä viimeksi mainitun asetuksen 2 artiklassa että ensiksi mainitun asetuksen 1 artiklassa hyväksytään nimenomaisesti ja yksiselitteisesti paitsi tavaran päällyksen muodon, myös tavaran itsensä muodon erottavuus.